I begynnelsen av 1980-årene kom imidlertid satellittforbindelsen på plass, og Island meldte seg på Eurovision Song Contest 1986 i Bergen. Landet debuterte med trioen ICY og sangen «Gleðibankinn». Island ble nummer 16 av 20, og to nye sekstendeplasser fulgte de neste to årene. I 1989 kom Island sist for første gang, men året etter sikret landet seg sin første topp fem-plassering, da duoen Stjórnin ble nummer fire med «Eitt lag enn». miniatyr|Greta Salóme og Jónsi har deltatt for Island til sammen tre ganger. Siden 1990 har Island stort sett endt midt på, eller i nedre halvdel av resultatlisten. Unntakene kom med andreplassene i 1999 og 2009, begge gangene ble Island slått av en av sine nordiske naboer – henholdsvis Sverige og Norge. Per 2022 er Island det eneste nordiske landet som ikke har vunnet Eurovision Song Contest.